作者:葛郯
標題:蘭陵王
內容:亂煙簇。簾外青山漸肅。蓮房靜。荷蓋半殘，欲放清漣媚溪綠。憑高送遠目。飛起滄洲雁騖。寒窗靜，茶碗未深，一枕胡床畫眠足。閒行問松菊。今□雨誰家，空對銀燭。簫聲忽下瑤臺曲。看鶴舞風動，烏啼雲起，何須舟內怨女哭。抱琴寫幽獨。情觸。會相續。況節近中元，月浪翻屋。長鯨愁曉寒蟾促。要百柁傾□，萬花流玉。山餚倒盡，又空腹，鱠野蔌。